**CU TINE (VERDE CRUD)**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce verzi şi cruzi sunt ochii tăi… Ce verzi, ce cruzi!

De-un verde crud, ne-ndurător şi rece,

Făcând iubirea ce-au chemat, să plece…

Ce ochi frumoşi, şi totuşi parcă surzi,

Indiferenţi, chiar răi, plini de refuz…

Ce verzi, ce cruzi!

Cu tine-aş sta mereu, dar tu mă tot alungi,

Privirea-ţi de smarald mă sfredeleşte,

Mă cheamă şi-ntr-o clipă mă goneşte…

Priviri sticloase, de sub gene lungi,

Cu multă nonşalanţă tu-mi arunci

Şi plec, atunci…

Ce primavară are numai ploi? Şi-apoi,

Ce floare are numai spini? Ştii bine -

Şi mierea, nu doar acul, la albine

Îşi are rostul. Nu mai da-napoi

Şi numără cu mine pân’ la doi,

Sau pân’ la noi!

Din verde crud şi nemilos, fă-ţi ochii

De-un verde crud şi blând, neprihănit

Ca iarba din pământ ce s-a ivit

Când soarele zăpada a topit

Şi fă-mă, în sfârşit, mai fericit

Că nu m-am irosit şi n-am iubit

Un suflet de granit!

Ce bine te pricepi tu la rănit… !

Ce verde… Cât de crud…

Ce verde crud...!